Νεολαία ΠΑ.ΣΟ.Κ.

Η Νεολαία ΠΑ.ΣΟ.Κ. είναι η οργάνωση νεολαίας του Πανελληνίου Σοσιαλιστικού Κινήματος. Ιδρύθηκε το 1974 από ομάδα νέων προσκείμενη στον Ανδρέα Παπανδρέου. 

Η Νεολαία ΠΑ.ΣΟ.Κ. είναι μέλος των Νέων Ευρωπαίων Σοσιαλιστών.

Ιστορικό
Η Νεολαία ΠΑ.ΣΟ.Κ. ιδρύθηκε το καλοκαίρι του 1974 από νέους φιλικά προσκείμενος στον Ανδρέα Παπανδρέου, αρχηγό, τότε, του Πανελληνίου Απελευθερωτικού Κινήματος. Η οργάνωση διοικούταν από τριμελή επιτροπή (Νίκος Μιχαλόπουλος, Θανάσης Τσούρας, Κώστας Λαλιώτης) η οποία είχε οριστεί από τον Παπανδρέου για τη συγκρότησή της.Η μαγική εικόνα της Νεολαίας ΠΑΣΟΚ Από το 1974 έως το 1990 η Νεολαία ΠΑ.ΣΟ.Κ. αποτελούσε οργανικό μέρος του ΠΑ.ΣΟ.Κ. με τους Γενικούς Γραμματείς να διορίζονται από το Εκτελεστικό Γραφείο του κόμματος. Το 1990, η οργανωτική μορφή της οργάνωσης άλλαξε και για τρία χρόνια ο Γραμματέας εκλεγόταν από την Κεντρική Επιτροπή του ΠΑ.ΣΟ.Κ.. 

Το 1993 διεξήχθη το 1ο (Ιδρυτικό) Συνέδριο της Νεολαίας ΠΑ.ΣΟ.Κ., στο οποίο πραγματοποιήθηκε για πρώτη φορά διαδικασία εκλογής Γραμματέα. Πρώτος εκλεγμένος Γραμματέας εκλέχθηκε ο Βασίλης Τόγιας. Ένα χρόνο αργότερα, στα πλαίσια της συμμετοχής της νεολαίας στην Οργάνωση Σοσιαλιστικής Νεολαίας της Ευρωπαϊκής Κοινότητας, ο Βασίλης Τόγιας ανέλαβε το πρώτο εξάμηνο του 1994, την προεδρία της οργάνωσης.Αμαρτίες νεολαίων παιδεύουσι...

Το 2005 ο τότε πρόεδρος του ΠΑ.ΣΟ.Κ. Γιώργος Παπανδρέου αποφάσισε τη διάλυση και επανίδρυση της Νεολαίας του κόμματος, έχοντας την υποστήριξη, παρά τις αντιδράσεις, του Γραμματέα της οργάνωσης Βασίλη Κίτσιου.Αναγκαίες οι οργανωτικές αλλαγές στη Νεολαία ΠΑΣΟΚ κατά το γραμματέα της Σε αυτό το πλαίσιο, το Μάρτιο του 2007 διεξήχθη το Συνέδριο Επανίδρυσης της Νεολαίας ΠΑ.ΣΟ.Κ. με τη συμμετοχή πάνω από 5.800 συνέδρων, η εκλογή των των οποίων πραγματοποιήθηκε από 90.663 μέλη της Νεολαίας. Το Συνέδριο εξέλεξε την Εθνική Αντιπροσωπία της οργάνωσης, υπερψήφισε την πολιτική διακήρυξη και εξέδωσε ψήφισμα κατά της αναθεώρησης του άρθρου 16 του Συντάγματος.Αρχίζει το συνέδριο επανίδρυσης της Νεολαίας ΠαΣοΚΑυλαία στο Συνέδριο Επανίδρυσης της Νεολαίας του ΠΑΣΟΚ

Στις 6 Ιουλίου 2025 πραγματοποιήθηκε πανελλήνια συνδιάσκεψη στα πλαίσια προσπάθειας ανασύστασης της οργάνωσης.

Διατελέσαντες Γραμματείς

 Νίκος Μιχαλόπουλος (1974-1976)
 Νίκος Βουλγαράκης (1976)
 Γιώργος Τζάθας (1976)
 Στέφανος Τζουμάκας (1977-1979)
 Στέφανος Μανίκας (1979-1984)
 Θανάσης Παπαγεωργίου (1984-1987)
 Φώτης Χατζημιχάλης (1987-1989)
 Βασίλης Τόγιας (1989-1994)
 Διονύσης Καλογερόπουλος (1994-1996)

 Τόνια Αντωνίου (1996-1998)
 Νίκος Μαδεμλής (1998-2000)Ο Νίκος Μαδεμλής νέος γραμματέας της Νεολαίας ΠΑΣΟΚ
 Θάνος Μωραΐτης (2000-2002)Πήραν τις... καρέκλες κι έφυγαν!
 Παντελής Καμάς (2002-2004)Ο Παντελής Καμάς και επισήμως νέος γραμματέας της Νεολαίας ΠΑΣΟΚ
 Βασίλης Κίτσιος (2004-2008)O Βασίλης Κίτσιος νέος γραμματέας της Νεολαίας ΠΑΣΟΚ
 Κώστας Πανταζής (2008-2013)
 Παύλος Χρηστίδης (2013-)Ο Παύλος Χρηστίδης νέος Γραμματέας της Νεολαίας ΠΑΣΟΚ

Συνδεδεμένες οργανώσεις
Η φοιτητική και σπουδαστική παράταξη της Νεολαίας ΠΑ.ΣΟ.Κ. είναι η Πανελλήνια Αγωνιστική Σπουδαστική Παράταξη (Π.Α.Σ.Π.), ενώ συνδέεται και με την Πανελλήνια Αγωνιστική Μαθητική Κίνηση (Π.Α.Μ.Κ.).

Άλλες δραστηριότητες
Η Νεολαία ΠΑ.ΣΟ.Κ. είναι η κάτοχος της αιματοβαμμένης σημαίας του Πολυτεχνείου. Η σημαία μετά τη διάλυση της Εθνική Φοιτητική Ένωση Ελλάδος (Ε.Φ.Ε.Ε.) έμεινε στα χέρια του τελευταίου προέδρου της Χρήστου Παπουτσή και εν συνεχεία σε διάφορα στελέχη της Νεολαίας ΠΑ.ΣΟ.Κ.. Μέχρι και σήμερα η σημαία  εμφανίζεται στην πορεία για την επέτειο της εξέγερσης του Πολυτεχνείου στο μπλοκ της Νεολαίας ΠΑ.ΣΟ.Κ. και της Π.Α.Σ.Π. και στη συνέχεια με τεχνητή ένταση φυγαδεύεται μεταξύ των μελών τους, ώστε να μη γίνει αντιληπτός ο κάτοχος.Η ιστορία της ματωμένης σημαίας του ΠολυτεχνείουΠως και γιατί η ΠΑΣΠ κρατά την ιστορική σημαία του Πολυτεχνείου

Το θέμα της κατοχής της σημαίας γίνεται πεδίο έντασης μεταξύ της Νεολαίας ΠΑ.ΣΟ.Κ. και άλλων παρατάξεων ή του Εθνικού Μετσόβιου Πολυτεχνείου.

Παραπομπές

Εξωτερικοί σύνδεσμοι
 Επίσημη ιστοσελίδα

Κατηγορία:Νεολαίες πολιτικών κομμάτων στην Ελλάδα
Κατηγορία:Πανελλήνιο Σοσιαλιστικό Κίνημα